bod č. 7

# MESTSKÝ ÚRAD V  HANDLOVEJ

## Mestské zastupiteľstvo

## HANDLOVÁ

**Obsah :** Návrhy – Doplnku č. 4 Zásady o odmeňovaní poslancov MsZ mesta Handlová, Doplnku č. 2 Zásady odmeňovania účinkujúcich na občianskych obradoch a slávnostiach mesta Handlová a Doplnku č. 1 k  Poriadku odmeňovania zamestnancov a volených orgánov mesta Handlová

**Na základe :** programu rokovania MZ

**Vypracoval :** Ing. Peter Mendel, vedúci ekonomického oddelenia

 Mgr. Darina Šafariková, personalistka MsÚ Handlová

**Prerokované :** Komisia ekonomická, správy majetku mesta

a mestských projektov

Mestská rada

**Dňa :**  18.11.2019

 25.11.2019

**Predkladá :** Ing. Peter Mendel, vedúci ekonomického oddelenia

**Dňa :** 05.12.2019

**Prerokované po právnej stránke :** - - -

**A. Dôvodová správa**

**k Doplnku č. 4  návrhu na úpravu Zásad odmeňovania poslancov Mestského zastupiteľstva v mesta Handlová**

Odmena poslancovi – členovi komisie mestského zastupiteľstva, ktorá je 19,00 € štvrťročne už nespĺňa výšku súčasnej minimálnej mzdy. V prípade, ak komisia zasadá trikrát za štvrťrok po tri hodiny, je výška odmeny 2,111 € na hodinu. Nedokážeme objektívne posúdiť nutnosť dĺžky zasadnutí jednotlivých komisií pri MsZ a ich aktívne využitie času, preto takéto stanovisko podávame ako návrh na základe zistení z praxe a z rozhovorov s jednotlivými predsedami a zapisovateľmi komisií. Do rozpočtu na roky 2020 - 2022 je nutné zapracovať odporúčané zvýšenie.

Upravuje sa Článok **III. - Výška odmeny poslancov v bode č. 5 : „Poslancovi – členovi komisie mestského zastupiteľstva, mesto poskytne k poslaneckej odmene aj odmenu 19,00 € štvrťročne“ – sa upravuje na 30,00 € štvrťročne.**

**B. Dôvodová správa**

**k Doplnku č. 2  návrhu na úpravu Zásad odmeňovania účinkujúcich na občianskych obradoch a slávnostiach v meste Handlová**

Dňa 27. 6. 2013 uznesením č. 838 a uznesením č. 836 boli schválené Zásady odmeňovania účinkujúcich na občianskych obradoch a slávnostiach mesta Handlová.

Od uvedeného dátumu neboli vykonané žiadne úpravy odmien i napriek každoročnej inflácii. V poslednom období vznikajú problémy s obsadzovaním účinkujúcich na obradoch (hlavne smútočných, ako aj na hudobný sprievod), i napriek niekoľkonásobnému zverejňovaniu ponúk v  dostupných médiách.

 V uplynulých rokoch bola so zabezpečovaním recitátoriek a ich prípravou nápomocná vo veľkej miere riaditeľka bývalého Gymnázia I. Bellu, Mgr. Strmeňová. V súčasnom období však možnosť tejto spolupráce zanikla. Čiastočne je situácia vyriešená v spolupráci so Základnou umeleckou školou. Situáciu však i naďalej sťažuje skutočnosť, že odmeny sú pre ďalších kandidátov na účinkujúcich nezaujímavé, vzhľadom na skutočnosť, že sa jedná o obrady smútočné, ale aj obrady, ktoré sa vykonávajú v malom počte počas víkendu. (Napríklad hudobník v sobotu príde na jeden obrad a jeho odmena je 5,00 € brutto bez nároku na odmenu na ošatenie).

 Mesto Handlová zabezpečuje smútočné obrady pre zosnulých, ktorí celoživotne vykonávali banícke povolanie. Jedná sa o smútočný obrad s tzv. „baníckymi poctami“, pri ktorých účinkujú dvaja vyslúžilí baníci v baníckej uniforme. Ich odmena je 3,00 € brutto za jeden obrad bez nároku na odmenu ošatenie.

S prihliadnutím na skutočnosť, že sa jedná o činnosť, pri ktorej sú účinkujúci na očiach verejnosti, sú vystavení aj istému emočnému tlaku považujeme za potrebné týchto ľudí motivovať aj finančne.

**NÁVRH ÚPRAV PRE ÚČINKUJÚCH**

**Čl. 5 – odmeny účinkujúcich na občianskych obradoch a slávnostiach**

***Bod 4. sa upravuje a  po úprave znie :***

**Posledná rozlúčka**

* Rečník 17,00 € (pôvodne 15,00 €)
* Matrikárka 17,00 € (pôvodne 15,00 €)
* Recitátor 10,00 € (bez zmeny)
* Banícka stráž 10,00 € (pôvodne 3,00 €)

**Obrady v obradnej miestnosti (sobáš, vítanie do života, jubileá, prijatia a iné)**

* Rečník 12,00 € (pôvodne 10,00 €)
* Matrikárka 12,00 € (pôvodne 10,00 €)
* Recitátor 7,00 € (pôvodne 5,00 €)
* Hudba 10,00 € (pôvodne 5,00 €)
* Pamätná kniha 7,00 € (pôvodne 5,00 €)

**Čl. 6 – Paušálny príspevok na ošatenie**

***Bod 2. sa upravuje a po úprave znie :***

Paušálny príspevok na ošatenie sa poskytuje všetkým účinkujúcim na obrade vo výške

5,00 €/obrad týmto účinkujúcim:

* rečník – neposlanec 5,00 € (pôvodne 5,00 €)
* matrikárka 5,00 € (pôvodne 5,00 €)
* recitátor 5,00 € (pôvodne 5,00 €)
* hudba 5,00 € (pôvodne 0,00 €)
* banícka stráž 5,00 € (pôvodne 0,00 €)

 **C. Dôvodová správa**

**k Doplnku č.1 k Poriadku odmeňovanie zamestnancov a volených orgánov mesta Handlová**

Komisie mestského zastupiteľstva zasadajú spravidla mesačne okrem letného obdobia. Po zisteniach so zapisovateľmi komisií a následnej analýze bolo zistené, že priemerná dĺžka rokovaní komisií MsZ je 2 až 3 hodiny desaťkrát do roka. Špecifická je[**Komisia pre ochranu verejného záujmu pri výkone funkcií funkcionárov mesta**](http://www.handlova.sk/index.php?id_menu=99896)**, ktorá zasadá zhruba štyrikrát ročne po 2 hodiny.** Odmena zapisovateľov a členov komisií počas celého sledovaného obdobia 2009 až 2019 je 33,19 € štvrťročne. Bola rovnaká, keď minimálna mzda na hodinu predstavovala 1,698 € ako dnes keď je jej výška 2,989 €. V roku 2020 sa predpokladá minimálna mzda 580,00 €, čo je 3,333 € na hodinu. Ročná odmena pri plnej dochádzke je 132,76 €. Súčasná odmena spĺňa podmienku minimálnej mzdy na hodinu. Preto dávame na zváženie a navrhujeme zvýšiť odmenu zapisovateľov komisií a členov komisií pri MsZ na 45,00 € na štvrťrok, čo by predstavovalo v priemere 5,00 € na hodinu.

**Terajšia štvrťročná odmena** **: 33,19 €**

**Navrhovaná štvrťročná odmena : 45,00 €**

**Prehľad vývoja minimálnej hodinovej mzdy v rokoch 2009 – 2019**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Rok** | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| **Mzda** | 1,698 | 1,768 | 1,822 | 1,880 | 1,941 | 2,023 | 2,184 | 2,328 | 2,500 | 2,759 | 2,989 |

**Uznesenia:**

**Komisia ekonomická, správy majetku a mestských projektov – 18.11.2019:**

**A. BERIE NA VEDOMIE:**

Návrh Doplnku č. 4 k Zásadám odmeňovania poslancov Mestského zastupiteľstva mesta Handlová v znení Doplnku č. 1., 2. a 3, predložený Ing. Petrom Mendelom, vedúcim ekonomického oddelenia. MsÚ Handlová, bez výhrad.

**ODPORÚČA predložiť na MR a MZ schváliť:**

Doplnok č. 4 k Zásadám odmeňovania poslancov Mestského zastupiteľstva mesta Handlová v znení Doplnku č. 1., 2. a 3, predložený Ing. Petrom Mendelom, vedúcim ekonomického oddelenia MsÚ Handlová.

**B.BERIE NA VEDOMIE:**

Návrh Doplnku č. 2 k Zásadám odmeňovania účinkujúcich na občianskych obradoch a slávnostiach mesta Handlová, predložený Ing. Petrom Mendelom, vedúcim ekonomického oddelenia MsÚ Handlová, bez výhrad.

**ODPORÚČA predložiť na MR a MZ schváliť:**

Doplnok č. 2 k Zásadám odmeňovania účinkujúcich na občianskych obradoch a slávnostiach mesta Handlová, predložený Ing. Petrom Mendelom, vedúcim ekonomického oddelenia MsÚ Handlová.

**C.BERIE NA VEDOMIE:**

Návrh Doplnku č. 1 k Poriadku odmeňovania zamestnancov a volených orgánov mesta Handlová, predložený Ing. Petrom Mendelom, vedúcim ekonomického oddelenia MsÚ Handlová, bez výhrad.

**ODPORÚČA predložiť na MR a MZ schváliť:**

Doplnok č. 1 k Poriadku odmeňovania zamestnancov a volených orgánov mesta Handlová, predložený Ing. Petrom. Mendelom, vedúcim ekonomického oddelenia MsÚ Handlová.

**Mestská rada – 25.11.2019**:

 **UZNESENIE MR:**

**A. MR BERIE NA VEDOMIE:**

 Návrh Doplnku č. 4 k Zásadám odmeňovania poslancov Mestského zastupiteľstva mesta Handlová v znení Doplnku č. 1., 2. a 3, predložený Ing. Petrom Mendelom, vedúcim ekonomického oddelenia MsÚ Handlová, bez výhrad.

 **MR ODPORÚČA MZ SCHVÁLIŤ:**

Doplnok č. 4 k Zásadám odmeňovania poslancov Mestského zastupiteľstva mesta Handlová v znení Doplnku č. 1., 2. a 3, v predloženom rozsahu.

**B. MR BERIE NA VEDOMIE:**

Návrh Doplnku č. 2 k Zásadám odmeňovania účinkujúcich na občianskych obradoch a slávnostiach mesta Handlová, predložený Ing. Petrom Mendelom, vedúcim ekonomického oddelenia MsÚ Handlová, s pripomienkou a odporučením formulovaným v uznesení nižšie.

 **MR ODPORÚČA MZ SCHVÁLIŤ:**

Doplnok č. 2 k Zásadám odmeňovania účinkujúcich na občianskych obradoch a slávnostiach mesta Handlová, v predloženom rozsahu s tým, že je potrebné interným predpisom ošetriť aby nedochádzalo k súbehu pracovnej doby zamestnanca mesta a účinkovania na občianskych obradoch a slávnostiach (s ohľadom na poberanie platu a odmeny zároveň).

**C. MR BERIE NA VEDOMIE:**

Návrh Doplnku č. 1 k Poriadku odmeňovania zamestnancov a volených orgánov mesta Handlová, predložený Ing. Petrom Mendelom, vedúcim ekonomického oddelenia MsÚ Handlová, bez výhrad, s pripomienkou a odporučením formulovaným v uznesení nižšie.

 **ODPORÚČA MZ SCHVÁLIŤ:**

Doplnok č. 1 k Poriadku odmeňovania zamestnancov a volených orgánov mesta Handlová, v predloženom rozsahu s tým, že je potrebné interným predpisom ošetriť aby nedochádzalo k súbehu pracovnej doby zamestnanca mesta (zapisovateľa komisie) a zasadaním komisie (s ohľadom na poberanie platu a odmeny zároveň).

**Návrh uznesenia MZ – 5.12.2019:**

**A. MZ BERIE NA VEDOMIE:**

 Návrh Doplnku č. 4 k Zásadám odmeňovania poslancov Mestského zastupiteľstva mesta Handlová v znení Doplnku č. 1., 2. a 3, predložený Ing. Petrom Mendelom, vedúcim ekonomického oddelenia MsÚ Handlová, bez výhrad – s výhradou.

 **MZ SCHVAĽUJE:**

Doplnok č. 4 k Zásadám odmeňovania poslancov Mestského zastupiteľstva mesta Handlová v znení Doplnku č. 1., 2. a 3, v predloženom rozsahu.

**B. MZ BERIE NA VEDOMIE:**

Návrh Doplnku č. 2 k Zásadám odmeňovania účinkujúcich na občianskych obradoch a slávnostiach mesta Handlová, predložený Ing. Petrom Mendelom, vedúcim ekonomického oddelenia MsÚ Handlová, bez výhrad – s výhradou.

 **MZ SCHVAĽUJE:**

Doplnok č. 2 k Zásadám odmeňovania účinkujúcich na občianskych obradoch a slávnostiach mesta Handlová, v predloženom rozsahu.

**C. MZ BERIE NA VEDOMIE:**

Návrh Doplnku č. 1 k Poriadku odmeňovania zamestnancov a volených orgánov mesta Handlová, predložený Ing. Petrom Mendelom, vedúcim ekonomického oddelenia MsÚ Handlová, bez výhrad – s výhradou

 **MZ SCHVAĽUJE:**

Doplnok č. 1 k Poriadku odmeňovania zamestnancov a volených orgánov mesta Handlová, v predloženom rozsahu.

 **A**.

|  |  |
| --- | --- |
|  | **Doplnok č. 4** **k Zásadám odmeňovania poslancov Mestského zastupiteľstva mesta Handlová v znení Doplnku č.1, 2 a 3** |

Mestské zastupiteľstvo mesta Handlová podľa § 11 ods. 4 písm. k) zákona č. 369/1990 Zb. o obecnom zriadení v znení neskorších predpisov schvaľuje tento Doplnok č. 4 k Zásadám odmeňovania poslancov Mestského zastupiteľstva mesta Handlová zo dňa 26.08. 2010 v znení Doplnku č. 1, 2 a 3:

1. V Článku III. Výška odmeny poslancov sa ruší znenie bodu 5. a  nahrádza sa novým textom, ktorý znie:

 Poslancovi - členovi komisie mestského zastupiteľstva mesto poskytne k poslaneckej odmene aj odmenu 30,00 eur štvrťročne.

1. Ostatné ustanovenia Zásad odmeňovania poslancov Mestského zastupiteľstva mesta Handlová, ktoré nie sú dotknuté týmto Doplnkom č. 4, sa nemenia o ostávajú naďalej v platnosti a účinnosti.
2. Tento Doplnok č. 4 je neoddeliteľnou súčasťou Zásad odmeňovania poslancov Mestského zastupiteľstva mesta Handlová v znení Doplnku č. 1, 2 a 3.
3. Tento Doplnok č. 4 je vyhotovený v 3 exemplároch s platnosťou originálu.
4. Tento Doplnok č. 4 bol schválený Mestským zastupiteľstvom mesta Handlová dňa 05.12. 2019 uznesením č. a  nadobúda účinnosť dňa 01.01. 2020.

V Handlovej dňa 05.12. 2019

 **Mgr. Silvia Grúberová**

 **primátorka mesta**

**B.**

|  |  |
| --- | --- |
|  | Mestské zastupiteľstvo mesta v Handlovej schvaľuje tento**Doplnok č. 2** **k** **Zásadám odmeňovania účinkujúcich na občianskych obradoch a slávnostiach v meste Handlová**  |

1. V Čl. 5 Odmeny účinkujúcich na občianskych obradoch a slávnostiach sa vypúšťa znenie ods. 4 a  nahrádza sa novým textom, ktorý znie:

4. Jednotlivým účinkujúcim sa priznáva odmena za jeden obrad takto:

**Posledná rozlúčka:**

Rečník 17,00 €

Matrikárka 17,00 €

Recitátor 10,00 €

Banícka stráž 10,00 €

**Obrady v obradnej miestnosti (sobáš, vítanie do života, jubileá, prijatia, iné) :**

Rečník 12,00 €

Matrikárka 12,00 €

Recitátor 7,00 €

Hudba 10,00 €

Pamätná kniha 7,00 €

2. V Čl. 6 Paušálny príspevok na ošatenie ods. 2 sa dopĺňa textom, ktorý znie :

2. Paušálny príspevok na ošatenie sa poskytuje podľa počtu obradov na základe evidencie o účasti na obradoch podľa čl. 5, bod 2 vo výške 5 € /obrad týmto účinkujúcim:

* rečník – neposlanec
* matrikárka
* recitátor
* hudba
* banícka stráž

3. Ostatné ustanovenia k  Zásadám odmeňovania účinkujúcich na občianskych obradoch a slávnostiach v meste Handlová, ktoré nie sú dotknuté týmto Doplnkom č. 2, sa nemenia o ostávajú naďalej v platnosti a účinnosti.

4. Tento Doplnok č. 2 je neoddeliteľnou súčasťou k  Zásadám odmeňovania účinkujúcich na občianskych obradoch a slávnostiach v meste Handlová.

5. Tento Doplnok č. 2 je vyhotovený v 3 exemplároch s platnosťou originálu.

6. Tento Doplnok č. 2 bol schválený Mestským zastupiteľstvom mesta Handlová dňa 05.12.2019 uznesením č..... a  nadobúda účinnosť dňa 01.01.2020.

V Handlovej dňa 05.12.2019

 **Mgr. Silvia Grúberová**

 **primátorka mesta**

**C**.

|  |  |  |
| --- | --- | --- |
|  |  | **Doplnok č. 1****k Poriadku odmeňovania zamestnancov a volených orgánov mesta Handlová** |

Mestské zastupiteľstvo mesta Handlová podľa § 11 ods. 4 písm. k) zákona č. 369/1990 Zb. o obecnom zriadení v znení neskorších predpisov schvaľuje tento Doplnok č. 1 k  Poriadku odmeňovania zamestnancov a volených orgánov mesta Handlová :

1. V § 20 Odmeňovanie členov a aktivistov komisií MsZ sa ruší znenie bodu 3 a  nahrádza sa novým textom, ktorý znie:

**Členovi komisie (neposlancovi), aktivistom, zapisovateľkám sa stanovuje odmena vo výške 45,00 eur štvrťročne.**

1. Ostatné ustanovenia k  Poriadku odmeňovania zamestnancov a  volených orgánov mesta Handlová, ktoré nie sú dotknuté týmto Doplnkom č. 1, sa nemenia o ostávajú naďalej v platnosti a účinnosti.
2. Tento Doplnok č. 1 je neoddeliteľnou súčasťou k  Poriadku odmeňovania zamestnancov a volených orgánov mesta Handlová.
3. Tento Doplnok č. 1 je vyhotovený v 3 exemplároch s platnosťou originálu.
4. Tento Doplnok č. 1 bol schválený Mestským zastupiteľstvom mesta Handlová dňa 05.12. 2019 uznesením č. ....... a  nadobúda účinnosť dňa 01.01. 2020.

V Handlovej dňa 05.12. 2019

 **Mgr. Silvia Grúberová**

 **primátorka mesta**